nibzard/narodne-novine-full-text-markdown huggingface dataset:
### NN 55/2023 (24.5.2023.), Rješenje o prestanku važenja Rješenja o određivanju područja sezonskog međunarodnog pomorskog graničnog prijelaza II. kategorije Luka Stari Grad

POLICIJSKA UPRAVA
 SPLITSKO-DALMATINSKA

944

Na temelju članka 12. stavka 2. Zakona o nadzoru državne granice (»Narodne novine«, br. 83/13, 27/16, 114/22 i 151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, br. 150/04), Policijska uprava splitsko-dalmatinska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA SEZONSKOG MEĐUNARODNOG POMORSKOG GRANIČNOG PRIJELAZA II. KATEGORIJE LUKA STARI GRAD

Članak 1.

Danom stupanja na snagu ovoga Rješenja prestaje važiti Rješenje o određivanju područja sezonskog međunarodnog pomorskog graničnog prijelaza II. kategorije Luka Stari Grad (»Narodne novine«, br. 38/07).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: NK-212-05/23-03/24

Urbroj: 511-12-41-23-23

Split, 21. svibnja 2023.

Načelnik
 Slobodan Marendić, v. r.
### NN 55/2023 (24.5.2023.), Pravila o izmjenama i dopunama Pravila uspostavljanja i provođenja dopunskog zdravstvenog osiguranja

Hrvatski zavod za zdravstveno osiguranje

953

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine«, broj 85/06., 150/08., 71/10., 53/20., 120/21. i 23/23.) i članka 27. stavka 1. točke 1. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 74. sjednici održanoj 23. svibnja 2023. godine donijelo je

PRAVILA

O IZMJENAMA I DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14., 135/14., 144/14., 42/18. i 26/23.) u članku 2. riječi: »(»Narodne novine«, broj 80/13., 137/13. i 98/19.)« zamjenjuju se riječima: »(»Narodne novine, broj 80/13., 137/13., 98/19. i 33/23.)«.

Članak 2.

U članku 5. iza stavka 8. dodaje se stavak 9. koji glasi:

»Ugovaratelj u svakom trenutku ima pravo predložiti dopunu popisa iz stavka 8. ovoga članka koji postaje sastavni dio ugovora iz stavka 6. ovoga članka.«.

Članak 3.

U članku 21. iza stavka 2. dodaje se novi stavak 3. koji glasi:

»Iznimno od stavka 2. ovoga članka za osiguranike koje je ugovaratelj naknadno uvrstio na popis iz članka 5. stavka 8. ovih Pravila, rok važenja police i iskaznice počinje teći s danom dospijeća plaćanja premije iz ugovora o poslovnoj suradnji u dopunskom zdravstvenom osiguranju.«.

Dosadašnji stavci 3., 4., 5., 6., 7., 8., 9., 10. i 11. postaju stavci 4., 5., 6., 7., 8., 9., 10., 11. i 12.

Članak 4.

Ova Pravila stupaju na snagu prvoga dana od dana objave u »Narodnim novinama«.

Klasa: 025-04/23-01/113
 Urbroj: 338-01-01-23-01
 Zagreb, 23. svibnja 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 56/2023 (26.5.2023.), Obavijest o izmjeni Specifikacije proizvoda »Istarski ovčji sir«/»Istrski ovčji sir« – zaštićena oznaka izvornosti

MINISTARSTVO POLJOPRIVREDE

969

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18., 42/20., 127/20. Odluka USRH, 52/21. i 152/22. u daljnjem tekstu: Zakon) objavljuje

OBAVIJEST

O IZMJENI SPECIFIKACIJE
 PROIZVODA »ISTARSKI OVČJI SIR« / »ISTRSKI OVČJI SIR« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 4. svibnja 2023. godine izmijenjenu Specifikaciju proizvoda »Istarski ovčji sir« / »Istrski ovčji sir« – zaštićena oznaka izvornosti, od podnositelja zahtjeva Udruga uzgajivača istarskih koza i ovaca, Guran 21, 52221 Vodnjan.

2. Nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Istarski ovčji sir« / »Istrski ovčji sir« – zaštićena oznaka izvornosti, sukladno članku 90. stavku 5. Zakona.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju, sukladno članku 90. stavku 6. Zakona.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/22-01/84

Urbroj: 525-13/905-23-11

Zagreb, 16. svibnja 2023.

Ministrica poljoprivrede
 Marija Vučković, v. r.
### NN 56/2023 (26.5.2023.), Odluka o izmjenama i dopunama Odluke o resekuritizaciji, objavi informacija o privatnim sekuritizacijama, mrežnim stranicama i o naknadama za nadzor

Hrvatska narodna banka

971

Na temelju članka 19. stavka 2. Zakona o provedbi Uredbe (EU) 2017/2402 o utvrđivanju općeg okvira za sekuritizaciju i o uspostavi specifičnog okvira za jednostavnu, transparentnu i standardiziranu sekuritizaciju (»Narodne novine«, br. 63/2020. i 126/2021.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O RESEKURITIZACIJI, OBJAVI INFORMACIJA O PRIVATNIM SEKURITIZACIJAMA, MREŽNIM STRANICAMA I O NAKNADAMA ZA NADZOR

Članak 1.

U Odluci o resekuritizaciji, objavi informacija o privatnim sekuritizacijama, mrežnim stranicama i o naknadama za nadzor (»Narodne novine«, br. 87/2021.) članak 1. mijenja se i glasi:

»Članak 1.

Ovom Odlukom pobliže se propisuju:

– sadržaj zahtjeva za odobrenje korištenja iznimke od zabrane resekuritizacije i dokumentacija koja se dostavlja uz takav zahtjev iz članka 5. stavka 6. Zakona o provedbi Uredbe (EU) 2017/2402 o utvrđivanju općeg okvira za sekuritizaciju i o uspostavi specifičnog okvira za jednostavnu, transparentnu i standardiziranu sekuritizaciju (»Narodne novine«, br. 63/2020. i 126./2021., u nastavku teksta: Zakon)«

– način objave informacija iz članka 16. stavka 1. Zakona

– zahtjevi iz članka 16. stavka 2. Zakona koje mrežne stranice moraju zadovoljavati

– sadržaj zahtjeva i dokumentacija koja se dostavlja uz zahtjev iz članka 16. stavka 3. Zakona i

– naknada za nadzor iz članka 19. stavka 2. Zakona.«.

Članak 2.

U članku 2. stavak 1. mijenja se i glasi:

»(1) Odredbe ove Odluke primjenjuju se na kreditne institucije sa sjedištem u Republici Hrvatskoj koje su sukladno Zakonu o kreditnim institucijama dobile odobrenje za rad.«.

Članak 3.

U članku 3. stavak 1. točka 3. mijenja se i glasi:

»3. »Likvidacija« podrazumijeva redovnu likvidaciju kreditne institucije, u skladu s glavom XX.1. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020. i 151/2022.) i prisilnu likvidaciju u skladu s odredbama članka 4. stavka 1. točke 3. Zakona o prisilnoj likvidaciji kreditnih institucija (»Narodne novine«, br. 146/2020.).«.

Članak 4.

Naslov iznad članka 9. i članak 9. mijenjaju se i glase:

»IV. NAKNADA ZA NADZOR

Članak 9.

Hrvatska narodna banka podzakonskim propisom uređuje visinu naknade kako je to učinila u odluci kojom se uređuje naknada za superviziju kreditnih institucija, a koja je donesena na temelju članka 200. Zakona o kreditnim institucijama.«.

Prijelazne i završne odredbe

Članak 5.

Ova Odluka stupa na snagu osmoga dana od dana objave u »Narodnim novinama«.

O. br.: 176-091/05-23/BV
 Zagreb, 4. svibnja 2023.

Guverner
 Boris Vujčić, v. r.
### NN 56/2023 (26.5.2023.), Pravilnik o izmjenama Pravilnika o nadzornim izvještajima središnje druge ugovorne strane

Hrvatska agencija za nadzor financijskih usluga

976

Na temelju članka 548. stavka 8. Zakona o tržištu kapitala (»Narodne novine« br. 65/18., 17/20., 83/21. i 151/22.) Hrvatska agencija za nadzor financijskih usluga na sjednici Upravnog vijeća održanoj 24. svibnja 2023. godine donosi

PRAVILNIK

O IZMJENAMA PRAVILNIKA
 O NADZORNIM IZVJEŠTAJIMA SREDIŠNJE DRUGE UGOVORNE STRANE

Članak 1.

U Pravilniku o nadzornim izvještajima središnje druge ugovorne strane (»Narodne novine« br. 82/19., 144/21. i 146/22.; dalje: Pravilnik) članak 3. stavak 2. mijenja se i glasi:

»(2) Nadzorni izvještaj iz stavka 1. točke c) ovoga članka sastoji se od:

– skupnih podataka o upravljanju kolateralom: strukturi kolaterala, članova i klijenata, te naknadama (UK-SDUS 1),

– pojedinačnih podataka o strukturi kolaterala na kraju izvještajnog razdoblja (UK-SDUS 2) što uključuje podatke o strukturi kolaterala u novčanim sredstvima a vista (UK-SDUS 2.a).«

Članak 2.

U Prilogu 4 pod nazivom »Obrazac UK-SDUS – Izvještaj o upravljanju kolateralom: strukturi kolaterala, članova i klijenata te naknadama« iz članka 3. stavka 1. točke c) Pravilnika:

– briše se obrazac »UK-SDUS 2.b – Struktura kolaterala u depozitima«,

– briše se obrazac »UK-SDUS 2.c – Struktura kolaterala u financijskim instrumentima«.

U Prilogu 5 pod nazivom »Izvještaj o likvidnosnoj potpori i pružateljima likvidnosti (LI SDUS)« iz članka 3. stavka 1. točke e) Pravilnika:

– obrazac »LI SDUS 2 – Informacije o pružateljima likvidnosti« zamjenjuje se novim obrascem pod istim nazivom koji obrazac se prilaže ovom Pravilniku i čini njegov sastavni dio.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Rok za dostavu nadzornih izvještaja u skladu s ovim Pravilnikom za prvo tromjesečje 2023. godine je 30. svibnja 2023. godine. Ostali rokovi za dostavu izvještaja ostaju neizmijenjeni.

Klasa: 011-01/23-01/05

Urbroj: 326-01-70-72-23-6

Zagreb, 24. svibnja 2023.

Predsjednik Upravnog vijeća
 dr. sc. Ante Žigman, v. r.

![](/files/_web/sluzbeni-dio/2023/132670/images/12364.jpg)

![](/files/_web/sluzbeni-dio/2023/132670/images/12355.jpg)

![](/files/_web/sluzbeni-dio/2023/132670/images/12347.jpg)
### NN 56/2023 (26.5.2023.), Odluka o razrješenju člana Nadzornog odbora Hrvatske radiotelevizije

Hrvatski sabor

955

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17., 94/18., 114/22. i 20/23.) Hrvatski sabor na sjednici 24. svibnja 2023. donio je

ODLUKU

O RAZRJEŠENJU ČLANA NADZORNOG ODBORA HRVATSKE RADIOTELEVIZIJE

I.

Razrješuje se dužnosti člana Nadzornog odbora Hrvatske radiotelevizije dr. sc. DAVOR ZORIČIĆ, na vlastiti zahtjev s danom 27. travnja 2023.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/23-07/14

Zagreb, 24. svibnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 56/2023 (26.5.2023.), Odluka o imenovanju predsjednice i članova Nacionalnog vijeća za sport

HRVATSKI SABOR

956

Na temelju članka 81. Ustava Republike Hrvatske, članka 101. stavka 1. i članka 125. stavka 2. Zakona o sportu (»Narodne novine«, br. 141/22.) Hrvatski sabor na sjednici 24. svibnja 2023. donio je

ODLUKU

O IMENOVANJU PREDSJEDNICE I ČLANOVA NACIONALNOG VIJEĆA ZA SPORT

I.

Predsjednicom Nacionalnog vijeća za sport, na prijedlog čelnika tijela državne uprave nadležnog za sport, imenuje se DANIRA BILIĆ.

II.

Članovima Nacionalnog vijeća za sport, na prijedlog čelnika tijela državne uprave nadležnog za sport, imenuju se:

– dr. sc. SANDA ČORAK

– IVAN MILAKOVIĆ

– dr. sc. MARIJO MOŽNIK

– STIPE PLETIKOSA

– TONI TOMAS

– STOJAN VRANKOVIĆ.

III.

Članom Nacionalnog vijeća za sport, na prijedlog Hrvatskog olimpijskog odbora, imenuje se MARIO MEŠTROVIĆ.

IV.

Članom Nacionalnog vijeća za sport, na prijedlog Hrvatskog paraolimpijskog odbora, imenuje se RATKO KOVAČIĆ.

V.

Članom Nacionalnog vijeća za sport, na prijedlog Hrvatskog sportskog saveza gluhih, imenuje se OLIVER LUŠIĆ.

VI.

Članom Nacionalnog vijeća za sport, na prijedlog Hrvatskog akademskog sportskog saveza, imenuje se HARIS PAVLETIĆ, dr. med.

VII.

Članom Nacionalnog vijeća za sport, na prijedlog Hrvatskog školskog sportskog saveza, imenuje se dr. sc. IVAN DUJIĆ.

VIII.

Članom Nacionalnog vijeća za sport, na prijedlog kinezioloških fakulteta, imenuje se dr. sc. MARIO BAIĆ.

IX.

Danom stupanja na snagu ove Odluke prestaje mandat predsjednici i članovima Nacionalnog vijeća za sport, imenovanima prema odredbama Zakona o sportu (»Narodne novine«, br. 71/06., 150/08., 124/10., 124/11., 86/12., 94/13., 85/15., 19/16. – ispravak, 98/19., 47/20. i 77/20.).

X.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-04/23-07/10
 Zagreb, 24. svibnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 56/2023 (26.5.2023.), Uredba o izmjeni Uredbe o visini trošarine na energente i električnu energiju

Vlada Republike Hrvatske

958

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 25. svibnja 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23. i 46/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 406,00 EUR/1000 l

– Dizelsko gorivo 353,00 EUR/1000 l

– Loživo ulje 21,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 30. lipnja 2023.

Članak 3.

Ova Uredba objavit će se u »Narodnim novinama«, a stupa na snagu 1. lipnja 2023.

Klasa: 022-03/23-03/45
 Urbroj: 50301-05/16-23-2
 Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 56/2023 (26.5.2023.), Odluka o raspisivanju prijevremenih izbora za članove Općinskog vijeća Općine Čeminac

VLADA REPUBLIKE HRVATSKE

959

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 25. svibnja 2023. donijela

ODLUKU

O RASPISIVANJU PRIJEVREMENIH IZBORA ZA ČLANOVE OPĆINSKOG VIJEĆA OPĆINE ČEMINAC

I.

Raspisuju se prijevremeni izbori za članove Općinskog vijeća Općine Čeminac.

II.

Za dan provedbe izbora određuje se nedjelja, 2. srpnja 2023.

III.

Ova Odluka objavit će se u »Narodnim novinama«, a stupa na snagu 1. lipnja 2023.

Klasa: 022-03/23-04/217
 Urbroj: 50301-21/21-23-2
 Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 56/2023 (26.5.2023.), Odluka o izmjenama Odluke o imenovanju Državnog povjereništva za odlikovanja i priznanja Republike Hrvatske

PREDSJEDNIK REPUBLIKE HRVATSKE

957

Na temelju odredbe članka 98. stavka 1. podstavka 5. i članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), te članka 26. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O IZMJENAMA ODLUKE O IMENOVANJU DRŽAVNOG POVJERENIŠTVA ZA ODLIKOVANJA I PRIZNANJA REPUBLIKE HRVATSKE

I.

U Odluci o imenovanju Državnog povjereništva za odlikovanja i priznanja Republike Hrvatske (»Narodne novine«, broj 101/20) u točki III. Odluke stavak 2. mijenja se i glasi:

»Za zamjenicu predsjednika Povjerenstva za civilna odlikovanja i priznanja imenuje se Melita Mulić, savjetnica predsjednika Republike Hrvatske za ljudska prava i civilno društvo.«.

U točki III. stavak 3. mijenja se i glasi:

»Članom Povjerenstva za civilna odlikovanja i priznanja po položaju imenuje se Zdravko Zima, posebni savjetnik predsjednika Republike Hrvatske za kulturu.«.

II.

U točki IV. Odluke o imenovanju Državnog povjereništva za odlikovanja i priznanja Republike Hrvatske stavak 3. mijenja se i glasi:

»Članom Povjerenstva za vojna odlikovanja i priznanja po položaju imenuje se Ivica Olujić, savjetnik predsjednika Republike Hrvatske za obranu.«.

III.

Ova Odluka stupa na snagu prvoga dana od dana objave u »Narodnim novinama«.

Klasa: 060-01/23-02/02
 Urbroj: 71-10-01/1-23-1
 Zagreb, 16. svibnja 2023.

Predsjednik
 Republike Hrvatske
 Zoran Milanović, v. r.
### NN 58/2023 (31.5.2023.), Obavijest o izmjeni Specifikacije proizvoda »Istarski med/Istrski med« - zaštićena oznaka izvornosti

MINISTARSTVO POLJOPRIVREDE

989

Ministarstvo poljoprivrede na temelju članka 87. stavka 9. Zakona o poljoprivredi (»Narodne novine« br. 118/18., 42/20., 127/20. Odluka USRH i 52/21. i 152/22., u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »ISTARSKI MED/ISTRSKI MED« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 3. svibnja 2023. godine izmijenjenu Specifikaciju proizvoda »Istarski med«/»Istrski med« – zaštićena oznaka izvornosti, od podnositelja zahtjeva Udruga pčelara Lipa, Zagrebačka 6, 52000 Pazin.

2. Nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Istarski med«/»Istrski med« – zaštićena oznaka izvornosti, sukladno članku 90. stavku 5. Zakona.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju, sukladno članku 90. stavku 6. Zakona.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/20-01/42

Urbroj: 525-13/907-23-18

Zagreb, 15. svibnja 2023.

Ministrica poljoprivrede
 Marija Vučković, v. r.
### NN 58/2023 (31.5.2023.), Dodatak II. Kolektivnom ugovoru za državne službenike i namještenike

KOLEKTIVNI UGOVORI

993

VLADA REPUBLIKE HRVATSKE, Zagreb, Trg svetog Marka 2, (u daljnjem tekstu: Vlada), kao poslodavac, zastupana po ministru rada, mirovinskoga sustava, obitelji i socijalne politike, Marinu Piletiću

i

SINDIKAT POLICIJE HRVATSKE, Zagreb, Bužanova 4, zastupan po Dubravku Jagiću,

NEZAVISNI SINDIKAT DJELATNIKA MINISTARSTVA UNUTARNJIH POSLOVA, Zagreb, Avenija Gojka Šuška 1, zastupan po Zdravku Lončaru,

(u daljnjem tekstu: sindikat)

zaključili su 19. svibnja 2023. godine sljedeći

DODATAK II.

KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE

Članak 1.

Potpisom ovog Dodatka II. Kolektivnom ugovoru za državne službenike i namještenike (»Narodne novine«, broj 56/22 i 127/22), u daljnjem tekstu: Dodatak Kolektivnom ugovoru), ugovorne strane suglasno utvrđuju da će regres za 2023. godinu iznositi 250,00 eura.

Ugovorne strane su suglasne da će iznimno od stavka 1. ovoga članka regres za 2023. godinu za službenike i namještenike koji su članovi sindikata, i to Sindikata policije Hrvatske i Nezavisnog sindikata djelatnika Ministarstva unutarnjih poslova, a koji su pregovarali o Dodatku kolektivnom ugovoru, iznositi 300,00 eura.

Pravo iz stavka 2. ovoga članka imaju članovi sindikata o kojima je poslodavac obaviješten od strane sindikata najkasnije do dana isplate.

Članak 2.

Ugovorne strane su sporazumne da će Vlada službenicima i namještenicima isplatiti godišnju nagradu za uskršnje blagdane za 2024. godinu.

Ugovorne strane sporazumno utvrđuju da će o visini i datumu do kojeg je Vlada dužna isplatiti materijalno pravo iz stavka 1. ovoga članka pregovarati u roku koji je ugovoren Dodatkom I. Kolektivnom ugovoru za državne službenike i namještenike (»Narodne novine«, broj 127/22).

Članak 3.

Ovaj Dodatak Kolektivnom ugovoru se primjenjuje od 1. lipnja 2023. godine.

Članak 4.

Ovaj Dodatak Kolektivnom ugovoru je sastavljen u sedam izvornih primjeraka, od kojih svakom sindikatu pripada po jedan primjerak, a Vladi pet primjerka.

|  |  |
| --- | --- |
| ZA VLADU REPUBLIKE HRVATSKE  Ministar  rada, mirovinskoga sustava, obitelji i socijalne politike  Marin Piletić, v. r. | Nezavisni sindikat djelatnika  Dubravko Jagić, v. r. |
| Sindikat policije hrvatske  Ministarstva unutarnjih poslova  Zdravko Lončar, v. r. |
### NN 58/2023 (31.5.2023.), Rješenje o razrješenju predsjednice i članice i imenovanju predsjednice i člana Nacionalnog vijeća za razvoj ljudskih potencijala

VLADA REPUBLIKE HRVATSKE

985

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 10. stavaka 4., 6. i 7. Zakona o Hrvatskom kvalifikacijskom okviru (»Narodne novine«, br. 22/13., 41/16. – Odluka Ustavnog suda Republike Hrvatske, 64/18., 47/20. – Odluka Ustavnog suda Republike Hrvatske i 20/21.), Vlada Republike Hrvatske je na sjednici održanoj 19. svibnja 2023. donijela

RJEŠENJE

O RAZRJEŠENJU PREDSJEDNICE I ČLANICE I IMENOVANJU PREDSJEDNICE I ČLANA NACIONALNOG VIJEĆA ZA RAZVOJ LJUDSKIH POTENCIJALA

1. Razrješuje se MARINA CVITANUŠIĆ BREČIĆ dužnosti predsjednice Nacionalnog vijeća za razvoj ljudskih potencijala, na koju je imenovana kao predstavnica ministarstva nadležnog za znanost i obrazovanje.

Razrješuje se dr. sc. IVANA ČUKOVIĆ-BAGIĆ dužnosti članice Nacionalnog vijeća za razvoj ljudskih potencijala, na koju je, na prijedlog Rektorskog zbora, imenovana kao predstavnica visokih učilišta.

2. Imenuje se mr. sc. LOREDANA MARAVIĆ predsjednicom Nacionalnog vijeća za razvoj ljudskih potencijala, kao predstavnica ministarstva nadležnog za znanost i obrazovanje.

Imenuje se dr. sc. TIBOR PENTEK članom Nacionalnog vijeća za razvoj ljudskih potencijala, kao predstavnik visokih učilišta, na prijedlog Rektorskog zbora.

Klasa: 080-02/23-02/47

Urbroj: 50301-15/28-23-02

Zagreb, 19. svibnja 2023.

Predsjednik
 mr. sc. Andrej Plenković, v. r.
### NN 58/2023 (31.5.2023.), Rješenje o imenovanju državnog tajnika u Ministarstvu regionalnoga razvoja i fondova Europske unije

VLADA REPUBLIKE HRVATSKE

984

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 19. svibnja 2023. donijela

RJEŠENJE

O IMENOVANJU DRŽAVNOG TAJNIKA U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se DOMAGOJ MIKULIĆ državnim tajnikom u Ministarstvu regionalnoga razvoja i fondova Europske unije.

Klasa: UP/I 080-02/23-01/39

Urbroj: 50301-15/07-23-01

Zagreb, 19. svibnja 2023.

Predsjednik
 mr. sc. Andrej Plenković, v. r.
### NN 58/2023 (31.5.2023.), Rješenje o imenovanju državne tajnice u Ministarstvu regionalnoga razvoja i fondova Europske unije

VLADA REPUBLIKE HRVATSKE

983

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 19. svibnja 2023. donijela

RJEŠENJE

O IMENOVANJU DRŽAVNE TAJNICE U MINISTARSTVU REGIONALNOGA RAZVOJA I FONDOVA EUROPSKE UNIJE

Imenuje se ZRINKA RAGUŽ državnom tajnicom u Ministarstvu regionalnoga razvoja i fondova Europske unije.

Klasa: UP/I 080-02/23-01/38

Urbroj: 50301-15/07-23-01

Zagreb, 19. svibnja 2023.

Predsjednik
 mr. sc. Andrej Plenković, v. r.
### NN 58/2023 (31.5.2023.), Odluka o visini izuzetih novčanih sredstava od ovrhe za 2023. godinu

MINISTARSTVO POLJOPRIVREDE

988

Na temelju članka 41. stavka 6. Zakona o obiteljskom poljoprivrednom gospodarstvu (»Narodne novine«, br. 29/18., 32/19. i 18/23.) ministrica poljoprivrede uz suglasnost ministra pravosuđa i uprave donosi

ODLUKU

O VISINI IZUZETIH NOVČANIH SREDSTAVA OD OVRHE ZA 2023. GODINU

I.

Ovom Odlukom propisuje se visina izuzetih novčanih sredstava od ovrhe koja su nužna obiteljskom poljoprivrednom gospodarstvu koje posjeduje žive životinje radi osiguravanja održivosti osnovnih aktivnosti na poljoprivrednom gospodarstvu, odnosno za opskrbu hranom i druge skrbi za životinje.

Izuzeta novčana sredstva propisuju se u visini dostatnoj na mjesečnoj razini za podmirenje uzdržnih potreba hrane i lijekova za životinje evidentirane u nadležnim registrima po grlu za goveda i kopitare, po grlu za svinje, po grlu za ovce i koze te po kljunu za perad za 2023. godinu.

II.

Vrijednosti izuzetih novčanih sredstava od ovrhe iz točke I. ove Odluke iznosi za:

1. goveda i kopitare (po grlu): 182,00 eura

2. svinje (po grlu): 52,00 eura

3. ovce i koze (po grlu): 39,00 eura

4. perad (po kljunu): 6,00 eura.

III.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/21-01/09

Urbroj: 525-11/683-23-127

Zagreb, 24. svibnja 2023.

Ministrica poljoprivrede
 Marija Vučković, v. r.
### NN 59/2023 (2.6.2023.), Zakon o izmjenama Zakona o Hrvatskoj komori inženjera tehnologije prometa i transporta

HRVATSKI SABOR

1000

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O HRVATSKOJ KOMORI INŽENJERA TEHNOLOGIJE PROMETA I TRANSPORTA

Proglašavam Zakon o izmjenama Zakona o Hrvatskoj komori inženjera tehnologije prometa i transporta, koji je Hrvatski sabor donio na sjednici 24. svibnja 2023.

Klasa: 011-02/23-02/44

Urbroj: 71-10-01/1-23-2

Zagreb, 26. svibnja 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O HRVATSKOJ KOMORI INŽENJERA TEHNOLOGIJE PROMETA I TRANSPORTA

Članak 1.

U članku 1. stavku 1. Zakona o Hrvatskoj komori inženjera tehnologije prometa i transporta (»Narodne novine«, br. 79/07.) riječi: »Hrvatska komora inženjera prometa i transporta« zamjenjuju se riječima: »Hrvatska komora inženjera tehnologije prometa i transporta«, a riječi: »poštansko-telekomunikacijskog prometa« zamjenjuju se riječima: »poštanskog prometa, informacijsko-komunikacijskog prometa«.

Članak 2.

Članak 2. mijenja se i glasi:

»(1) Inženjer tehnologije prometa i transporta prema ovome Zakonu je osoba koja je završila odgovarajući sveučilišni diplomski studij ili sveučilišni integrirani prijediplomski i diplomski studij i stekla akademski naziv sveučilišni magistar inženjer, ili je završila odgovarajući stručni diplomski studij i stekla stručni naziv magistar inženjer ako je tijekom cijelog svog studija stekla najmanje 300 ECTS bodova, odnosno ako je na drugi način propisan posebnim zakonom stekla kvalifikaciju odgovarajuće razine u odgovarajućem znanstvenom polju.

(2) Inženjer tehnologije prometa i transporta je i osoba koja je kvalifikaciju stekla u inozemstvu na odgovarajućem visokom učilištu iz polja tehnologije prometa i transporta, čija se kvalifikacija može priznati sukladno posebnom propisu o priznavanju i vrednovanju inozemnih obrazovnih kvalifikacija.«.

Članak 3.

U članku 19. stavku 1. riječi: »obvezu i« brišu se.

Članak 4.

U članku 24. stavku 1. riječi: »od 5.000,00 do 15.000,00 kuna« zamjenjuju se riječima: »od 660,00 do 1990,00 eura«.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/08

Zagreb, 24. svibnja 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 59/2023 (2.6.2023.), Plan prijma u državnu službu u Ustavni sud Republike Hrvatske za 2023. godinu

Ustavni sud Republike Hrvatske

1007

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 140/05., 142/06., 77/07., 107/07., 27/08., 34/11., 49/11., 150/11., 34/12., 38/13., 37/13., 1/15., 138/15., 61/17., 70/19., 98/19. i 141/22.) i članka 17. stavka 3. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14., 83/14. i 2/15.), a sukladno Državnom proračunu Republike Hrvatske za 2023. godinu (»Narodne novine« broj 145/22.) te uz prethodnu suglasnost Ministarstva financija broj: klasa: 100-01/23-01/8, urbroj: 513-05-01-23-2 od 22. svibnja 2023. predsjednik Ustavnog suda Republike Hrvatske donosi

PLAN

PRIJMA U DRŽAVNU SLUŽBU U USTAVNI SUD REPUBLIKE HRVATSKE ZA 2023. GODINU

I.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika u Ustavni sud Republike Hrvatske (u daljnjem tekstu: Ustavni sud) za 2023. godinu.

II.

Plan sadrži stvarno stanje popunjenosti radnih mjesta u Ustavnom sudu te potreban broj državnih službenika na neodređeno vrijeme za 2023. godinu.

III.

U Ustavnom sudu predviđeno je zapošljavanje ukupno sto­trideset i jednog (131) zaposlenika, a zaposleno je osamdeset četiri (84) službenika i sedamnaest (17) namještenika na neodređeno vrijeme.

IV.

U Ustavnom sudu sukladno raspoloživim financijskim sredstvima u Državnom proračunu Republike Hrvatske za 2023. godinu planira se prijam na neodređeno vrijeme:

– 2 službenice/službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem pravne struke.

Na temelju ovog Plana slobodna radna mjesta iz stavka 1. ove točke popunit će se putem javnog natječaja, internog oglasa, napredovanja ili premještaja.

V.

Plan stupa na snagu danom donošenja, a objavljuje se u »Narodnim novinama«, mrežnim stranicama Ministarstva pravosuđa i uprave i Ustavnog suda.

Broj: SuT-K-27/2023-3

Zagreb, 31. svibnja 2023.

Predsjednik
 dr. sc. Miroslav Šeparović, v. r.
### NN 59/2023 (2.6.2023.), Odluka o izmjenama i dopunama Odluke o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj

Vlada Republike Hrvatske

1001

Na temelju članka 1. stavka 2., članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 2. lipnja 2023. donijela

ODLUKU

O IZMJENAMA ODLUKE O KRITERIJIMA I NAČINIMA ZA STAMBENO ZBRINJAVANJE STANOVNIKA ZGRADA I UKLANJANJE OSTATAKA PORUŠENIH OBITELJSKIH KUĆA I DRUGIH STAMBENIH ZGRADA KOJE SU UNIŠTENE ILI OŠTEĆENE ZBOG KLIZANJA TLA NA PODRUČJU HRVATSKE KOSTAJNICE I DRUGIH PODRUČJA U REPUBLICI HRVATSKOJ

I.

U Odluci o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj (»Narodne novine«, broj 60/18.), u točki II. stavku 2. riječi: »Zakona o gradnji (»Narodne novine«, br. 153/13 i 20/17)« zamjenjuju se riječima »zakona kojim se uređuje gradnja«.

II.

U točki IV. stavcima 1. i 2. riječi: »Ministarstvo graditeljstva i prostornoga uređenja« zamjenjuju se riječima: »Ministarstvo prostornoga uređenja, graditeljstva i državne imovine«.

U stavku 3. riječi: »Središnji državni ured za obnovu i stambeno zbrinjavanje« zamjenjuju se riječima: »Ministarstvo prostornoga uređenja, graditeljstva i državne imovine«.

III.

Točka V. mijenja se i glasi:

»Vlada Republike Hrvatske na prijedlog Ministarstva prostornoga uređenja, graditeljstva i državne imovine donosi Program ublažavanja posljedica klizišta u Republici Hrvatskoj kojim se uređuje:

– zbrinjavanje stanovnika klizištem uništenih ili oštećenih zgrada

– praćenje nastanka i razvoja oštećenja ugroženih zgrada ­uslijed pomaka klizišta (monitoring) u svrhu uspostave sustava ranog upozoravanja

– način zbrinjavanja stanovnika klizištem uništenih ili oštećenih zgrada.«

IV.

U točki VI. stavcima 1. i 2. riječi »Središnji državni ured za obnovu i stambeno zbrinjavanje« zamjenjuju se riječima: »Ministarstvo prostornoga uređenja, graditeljstva i državne imovine«.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/23-04/234
 Urbroj: 50301-05/14-23-1
 Zagreb, 2. lipnja 2023.

Predsjednik
 mr. sc. Andrej Plenković, v. r.
### NN 60/2023 (5.6.2023.), Rješenje o prestanku važenja rješenja o određivanju područja stalnog međunarodnog cestovnog graničnog prijelaza I. kategorije Jurovski Brod

Policijska uprava karlovačka

1010

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114/22 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) Policijska uprava karlovačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA I. KATEGORIJE JUROVSKI BROD

Članak 1.

Danom stupanja na snagu ovog Rješenja prestaje važiti Rješenje o određivanju područja Stalnog međunarodnog cestovnog graničnog prijelaza I. kategorije Jurovski Brod (»Narodne novine« broj 2/2008).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/121

Urbroj: 511-05-14-23-3

Karlovac, 18. svibnja 2023.

Načelnik
 Darko Car, v. r.
### NN 60/2023 (5.6.2023.), Rješenje o prestanku važenja rješenja o određivanju područja stalnog međunarodnog željezničkog graničnog prijelza II. kategorije Kamanje

POLICIJSKA UPRAVA KARLOVAČKA

1012

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114/22 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) Policijska uprava karlovačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUNARODNOG ŽELJEZNIČKOG GRANIČNOG PRIJELAZA II. KATEGORIJE KAMANJE

Članak 1.

Danom stupanja na snagu ovog Rješenja prestaje važiti Rješenje o određivanju područja Stalnog međunarodnog željezničkog graničnog prijelaza II. kategorije Kamanje (»Narodne novine« broj 2/2008).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/121

Urbroj: 511-05-14-23-9

Karlovac, 18. svibnja 2023.

Načelnik
 Darko Car, v. r.
### NN 60/2023 (5.6.2023.), Rješenje o prestanku važenja rješenja o određivanju područja stalnog međunarodnog cestovnog graničnog prijelaza II. kategorije Pribanjci

POLICIJSKA UPRAVA KARLOVAČKA

1011

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114/22 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine« broj 150/04) Policijska uprava karlovačka donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA II. KATEGORIJE PRIBANJCI

Članak 1.

Danom stupanja na snagu ovog Rješenja prestaje važiti Rješenje o određivanju područja Stalnog međunarodnog cestovnog graničnog prijelaza II. kategorije Pribanjci (»Narodne novine« broj 2/2008).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/121

Urbroj: 511-05-14-23-2

Karlovac, 18. svibnja 2023.

Načelnik
 Darko Car, v. r.
### NN 61/2023 (7.6.2023.), Pravilnik o dopuni Pravilnika o uvjetima i načinu obavljanja opremanja, prijenosa, prijevoza, kremiranja, pogreba i iskopavanja umrlih osoba te o uvjetima glede prostora i opreme pravnih i fizičkih osoba za obavljanje opremanja, prijenosa, prijevoza, kremiranja, pogreba i iskopavanja umrlih osoba

Ministarstvo zdravstva

1026

Na temelju članka 65. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18, 47/20, 134/20 i 143/21) i članka 19. stavka 4. Zakona o proračunu (»Narodne novine«, broj 144/21), ministar zdravstva uz prethodnu suglasnost ministra financija donosi

PRAVILNIK

O DOPUNI PRAVILNIKA O UVJETIMA I NAČINU OBAVLJANJA OPREMANJA, PRIJENOSA, PRIJEVOZA, KREMIRANJA, POGREBA I ISKOPAVANJA UMRLIH OSOBA TE O UVJETIMA GLEDE PROSTORA I OPREME PRAVNIH I FIZIČKIH OSOBA ZA OBAVLJANJE OPREMANJA, PRIJENOSA, PRIJEVOZA, KREMIRANJA, POGREBA I ISKOPAVANJA UMRLIH OSOBA

Članak 1.

U Pravilniku o uvjetima i načinu obavljanja opremanja, prijenosa, prijevoza, kremiranja, pogreba i iskopavanja umrlih osoba te o uvjetima glede prostora i opreme pravnih i fizičkih osoba za obavljanje opremanja, prijenosa, prijevoza, kremiranja, pogreba i iskopavanja umrlih osoba (»Narodne novine«, br. 116/18 i 50/20) u članku 4. stavku 1. iza riječi: »bolesti COVID-19 uzrokovane virusom SARS-CoV-2,« dodaju se riječi: »kod pojedinih varijanti odnosno podvarijanti virusa SARS-CoV-2 sukladno posebnim uputama Hrvatskog zavoda za javno zdravstvo,«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-04/03
 Urbroj: 534-07-1-1/6-23-4
 Zagreb, 1. lipnja 2023.

Ministar
 izv. prof. dr. sc. Vili Beroš, dr. med., v. r.
### NN 61/2023 (7.6.2023.), Rješenje o razrješenju i imenovanju člana Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1019

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02., 63/07., 53/12., 56/13. i 121/16.), Vlada Republike Hrvatske je na sjednici održanoj 25. svibnja 2023. donijela

RJEŠENJE

O RAZRJEŠENJU I IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

1. Razrješuje se DRAŽEN OPALIĆ dužnosti člana Upravnog odbora Hrvatske agencije za malo gospodarstvo, inovacije i investicije, na koju je imenovan na prijedlog ministra nadležnog za rad, s danom 30. svibnja 2023., zbog isteka mandata.

2. Imenuje se DRAŽEN OPALIĆ članom Upravnog odbora Hrvatske agencije za malo gospodarstvo, inovacije i investicije, na prijedlog ministra nadležnog za rad, s danom 31. svibnja 2023.

Klasa: 080-02/23-02/48

Urbroj: 50301-15/28-23-02

Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 61/2023 (7.6.2023.), Rješenje o razrješenju i imenovanju članice Upravnog vijeća Hrvatske akreditacijske agencije

VLADA REPUBLIKE HRVATSKE

1021

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 6. stavaka 3. i 4. Uredbe o osnivanju Hrvatske akreditacijske agencije (»Narodne novine«, br. 158/04., 44/05. i 30/10.), Vlada Republike Hrvatske je na sjednici održanoj 25. svibnja 2023. donijela

RJEŠENJE

O RAZRJEŠENJU I IMENOVANJU ČLANICE UPRAVNOG VIJEĆA HRVATSKE AKREDITACIJSKE AGENCIJE

1. Razrješuje se NINA ČULINA dužnosti članice Upravnog vijeća Hrvatske akreditacijske agencije.

2. Imenuje se dr. sc. SANJA FRANC članicom Upravnog vijeća Hrvatske akreditacijske agencije.

Klasa: 080-02/23-02/50

Urbroj: 50301-15/07-23-02

Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 61/2023 (7.6.2023.), Rješenje o razrješenju i imenovanju dijela članova Upravnog vijeća Hrvatskog zavoda za norme

VLADA REPUBLIKE HRVATSKE

1020

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 7. stavaka 4. i 5. Uredbe o osnivanju Hrvatskog zavoda za norme (»Narodne novine«, br. 154/04., 44/05., 30/10., 34/12., 79/12. i 80/13.), Vlada Republike Hrvatske je na sjednici održanoj 25. svibnja 2023. donijela

RJEŠENJE

O RAZRJEŠENJU I IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA NORME

1. Razrješuju se dužnosti članice Upravnog vijeća Hrvatskog zavoda za norme:

– NINA ČULINA, na koju je imenovana kao predstavnica ministarstva nadležnog za poslove gospodarstva

– MELANIJA GRUBIĆ SUTARA, na koju je imenovana kao predstavnica Radničkog vijeća Hrvatskog zavoda za norme.

2. Za članove Upravnog vijeća Hrvatskog zavoda za norme imenuju se:

– ANTONIO PAVLEČIĆ, predstavnik ministarstva nadležnog za poslove gospodarstva

– FRANJO PETKOVIČEK, predstavnik Radničkog vijeća Hrvatskog zavoda za norme.

Klasa: 080-02/23-02/49

Urbroj: 50301-15/28-23-02

Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 61/2023 (7.6.2023.), Rješenje o imenovanju članova Vijeća Hrvatske agencije za civilno zrakoplovstvo

VLADA REPUBLIKE HRVATSKE

1022

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 8. stavka 1. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 25. svibnja 2023. godine donijela

RJEŠENJE

O IMENOVANJU ČLANOVA VIJEĆA HRVATSKE AGENCIJE ZA CIVILNO ZRAKOPLOVSTVO

Za članove Vijeća Hrvatske agencije za civilno zrakoplovstvo, imenuju se:

– dr. sc. ANDRIJA VIDOVIĆ

– dr. sc. ERNEST BAZIJANAC

– dr. sc. DARKO VIROVAC

– JOZO SLEJKO

– MIROSLAV KOVAČ.

Klasa: UP/I 080-02/23-01/40

Urbroj: 50301-15/07-23-02

Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 61/2023 (7.6.2023.), Rješenje o imenovanju predsjednika i zamjenika predsjednika Vijeća Hrvatske agencije za civilno zrakoplovstvo

VLADA REPUBLIKE HRVATSKE

1023

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 8. stavka 1. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 25. svibnja 2023. godine donijela

RJEŠENJE

O IMENOVANJU PREDSJEDNIKA I ZAMJENIKA PREDSJEDNIKA VIJEĆA HRVATSKE AGENCIJE ZA CIVILNO ZRAKOPLOVSTVO

1. Imenuje se dr. sc. ANDRIJA VIDOVIĆ predsjednikom Vijeća Hrvatske agencije za civilno zrakoplovstvo.

2. Imenuje se dr. sc. ERNEST BAZIJANAC zamjenikom predsjednika Vijeća Hrvatske agencije za civilno zrakoplovstvo.

Klasa: UP/I 080-02/23-01/40

Urbroj: 50301-15/07-23-03

Zagreb, 25. svibnja 2023.

Predsjednik
 mr. sc. Andrej Plenković, v. r.
### NN 61/2023 (7.6.2023.), Odluka o donošenju Nacionalnog programa za mlade za razdoblje 2023. do 2025.

VLADA REPUBLIKE HRVATSKE

1018

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 7. lipnja 2023. donijela

ODLUKU

O DONOŠENJU NACIONALNOG PROGRAMA ZA MLADE ZA RAZDOBLJE 2023. DO 2025.

I.

Donosi se Nacionalni program za mlade za razdoblje 2023. do 2025., u tekstu koji je dostavio Središnji državni ured za demografiju i mlade aktom, klasa: 551-01/23-07/1, urbroj: 519-02-1/2-23-2, od 24. svibnja 2023.

II.

Zadužuje se Središnji državni ured za demografiju i mlade da o donošenju ove Odluke izvijesti nadležna tijela, nositelje mjera iz Nacionalnog programa iz točke I. ove Odluke.

III.

Zadužuje se Središnji državni ured za demografiju i mlade da Nacionalni program iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/104

Urbroj: 50301-04/25-23-3

Zagreb, 7. lipnja 2023.

Predsjednik
 mr. sc. Andrej Plenković, v. r.
### NN 61/2023 (7.6.2023.), Uredba o dopunama Uredbe o određivanju građevina, drugih zahvata u prostoru i površina državnog i područnog (regionalnog) značaja

VLADA REPUBLIKE HRVATSKE

1017

Na temelju članka 56. stavka 2. Zakona o prostornom uređenju (»Narodne novine«, br. 153/13., 65/17., 114/18., 39/19. i 98/19.), Vlada Republike Hrvatske je na sjednici održanoj 7. lipnja 2023. donijela

UREDBU

O DOPUNAMA UREDBE O ODREĐIVANJU GRAĐEVINA, DRUGIH ZAHVATA U PROSTORU I POVRŠINA DRŽAVNOG I PODRUČNOG (REGIONALNOG) ZNAČAJA

Članak 1.

U Uredbi o određivanju građevina, drugih zahvata u prostoru i površina državnog i područnog (regionalnog) značaja (»Narodne novine«, br. 37/14., 154/14., 30/21. i 75/22.), u članku 7.a iza podstavka 5. briše se točka i dodaju se podstavci 6., 7., 8. i 9. koji glase:

» – građevine Vlade Republike Hrvatske, Hrvatskoga sabora i tijela državne uprave prema zakonu kojim se uređuje ustrojstvo i djelokrug tijela državne uprave

– građevine javne namjene pravnih osoba kojima je osnivač Republika Hrvatska uključujući i izdavanje rješenja o izmjeni i/ili dopuni lokacijskih i građevinskih dozvola izdanih od upravnog odjela, odnosno službe velikog grada, grada sjedišta županija, Grada Zagreba, odnosno županije

– građevine zdravstvenih ustanova kojima je osnivač Republika Hrvatska, uključujući i izdavanje rješenja o izmjeni i/ili dopuni lokacijskih i građevinskih dozvola izdanih od upravnog odjela, odnosno službe velikog grada, grada sjedišta županija, Grada Zagreba, odnosno županije

– građevine sveučilišta kojima je osnivač Republika Hrvatska, uključujući i izdavanje rješenja o izmjeni i/ili dopuni lokacijskih i građevinskih dozvola izdanih od upravnog odjela, odnosno službe velikog grada, grada sjedišta županija, Grada Zagreba, odnosno županije.«.

Članak 2.

Iza članka 7.a dodaje se članak 7.b koji glasi:

»Članak 7.b

Osim za građevine i površine iz članaka 4. i 5. ove Uredbe, te za zahvate u prostoru iz članka 7. ove Uredbe, tijelo Grada Zagreba i županije nadležno za upravne poslove graditeljstva i prostornoga uređenja izdaje akte za provedbu prostornih planova za građevine kojima je osnivač odnosno vlasnik Grad Zagreb odnosno županija na svom području.«.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/23-03/47

Urbroj: 50301-05/31-23-3

Zagreb, 7. lipnja 2023.

Predsjednik
 mr. sc. Andrej Plenković, v. r.
### NN 62/2023 (9.6.2023.), Odluka o izmjenama Odluke o uvjetima i načinu na koji ovlašteni mjenjači obavljaju mjenjačke poslove

HRVATSKA NARODNA BANKA

1034

Na temelju članka 46. stavka 5. Zakona o deviznom poslovanju (»Narodne novine«, br. 96/2003., 140/2005., 132/2006., 150/2008., 92/2009., 133/2009. – Zakon o platnom prometu, 153/2009., 145/2010., 76/2013., 52/2021. i 141/2022.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA ODLUKE O UVJETIMA I NAČINU NA KOJI OVLAŠTENI MJENJAČI OBAVLJAJU MJENJAČKE POSLOVE

Članak 1.

(1) U članku 1. stavku 1. Odluke o uvjetima i načinu na koji ovlašteni mjenjači obavljaju mjenjačke poslove (»Narodne novine«, br. 85/2019., 101/2020., 68/2022. i 137/2022.) točka 3. briše se.

(2) Dosadašnja točka 4. postaje točka 3.

Članak 2.

(1) U članku 7. stavku 7. riječi »i izravne kontrole ugovorne banke« brišu se.

(2) U stavku 8. riječi »a ugovornoj banci obavljanje izravne kontrole« i zarez ispred njih brišu se.

(3) U stavku 15. na kraju podstavka 3. dodaje se riječ »i«, a podstavak 4. briše se.

Članak 3.

(1) U članku 14. stavci od 1. do 10. brišu se.

(2) Dosadašnji stavci od 11. do 23. postaju stavci od 1. do 13.

(3) Dosadašnji stavak 13., koji postaje stavak 3., mijenja se i glasi:

»(3) Uz podatke iz stavka 2. ovog članka ugovorna banka dužna je Ministarstvu financija – Financijskom inspektoratu dostaviti i podatke o kalendarskom razdoblju u kalendarskoj godini tijekom kojeg ovlašteni mjenjač obavlja mjenjačke poslove na svakome mjenjačkom mjestu. Ako ovlašteni mjenjač obavlja mjenjačke poslove s pomoću jednog ili više mjenjačkih automata, obavijest iz stavka 2. ovog članka mora sadržavati i podatak o adresi ili adresama mjenjačkih mjesta određenih u skladu s člankom 11. stavcima od 5. do 8. ove Odluke.«

(4) U dosadašnjem stavku 14., koji postaje stavak 4., riječi »iz stavaka 12. i 13.« zamjenjuju se riječima »iz stavaka 2. i 3.«.

(5) U dosadašnjem stavku 15., koji postaje stavak 5., riječi »iz stavaka 12. i 13.« zamjenjuju se riječima »iz stavaka 2. i 3.«.

(6) U dosadašnjem stavku 17., koji postaje stavak 7., riječi »iz stavka 16.« zamjenjuju se riječima »iz stavka 6.«.

(7) U dosadašnjem stavku 18., koji postaje stavak 8., riječi »iz stavka 16.« zamjenjuju se riječima »iz stavka 6.«.

Prijelazne i završne odredbe

Članak 4.

Ugovorne banke koje su započele obavljanje izravne kontrole prema Odluci o uvjetima i načinu na koji ovlašteni mjenjači obavljaju mjenjačke poslove (»Narodne novine«, br. 85/2019., 101/2020., 68/2022. i 137/2022.) dovršit će je prema odredbama te Odluke.

Članak 5.

Ova Odluka stupa na snagu osmoga dana od dana objave u »Narodnim novinama«.

O. br. 205-091/06-23/BV

Zagreb, 9. lipnja 2023.

Guverner
 Boris Vujčić, v. r.